CELEX: 62019TB0652
Language: hr
Date: 2020-06-11 00:00:00
Title: Predmet T-652/19 R: Rješenje predsjednika Općeg suda od 11. lipnja 2020. – Elevolution – Engenharia protiv Komisije („Privremena pravna zaštita – Javna nabava radova – Zahtjev za suspenziju primjene – Nepostojanje hitnosti”)

3.8.2020   
            
            
               HR
            
            
               Službeni list Europske unije
            
            
               C 255/18
            
         
      Rješenje predsjednika Općeg suda od 11. lipnja 2020. – Elevolution – Engenharia protiv Komisije
      (Predmet T-652/19 R)
      („Privremena pravna zaštita - Javna nabava radova - Zahtjev za suspenziju primjene - Nepostojanje hitnosti”)
      (2020/C 255/23)
      Jezik postupka: portugalski
      
         Stranke
      
      
         Tužitelj: Elevolution – Engenharia, S.A. (Amadora, Portugal) (zastupnici: M. Marques Mendes, R. Campos, A. Dias Henriques, M. Troncoso Ferrer i C. García Fernández, odvjetnici)
      
         Tuženik: Europska komisija (zastupnici: F. Dintilhac i I. Melo Sampaio, agenti)
      
         Predmet
      
      Zahtjev na temelju članaka 278. i 279. UFEU-a radi suspenzije primjene Odluke Komisije od 12. srpnja 2019. kojom je tužitelj na tri godine isključen iz postupaka javne nabave i dodjele bespovratnih sredstava koja se financiraju iz Europskog razvojnog fonda (ERF) u okviru Uredbe Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond (SL 2015., L 58, str. 17.) s nalogom objave obavijesti o isključenju koja je bila objavljena na Komisijinoj internetskoj stranici.
      
         Izreka
      
      
                  1.
               
               
                  Odbija se zahtjev za privremenu pravnu zaštitu.
               
            
                  2.
               
               
                  O troškovima će se odlučiti naknadno.